Kaupa 16 þotur og semja um kauprétt á 8
Icelandair Group og Boeing hafa gengið frá samningu um kaup á sextán 737 MAX 8 og 737 MAX 9 flugvélum ásamt kauprétti á átta 737 MAX flugvélum til viðbótar.
Um breytingu á fjölda staðfestra pantana er að ræða frá viljayfirlýsingunni síðan í desember. Staðfestum pöntunum fjölgar um fjórar og verða sextán alls og kaupréttir verða átta í stað tólf áður. Vélarnar verða afhentar á árunum 2018-2021.
Heildarverðmæti flugvélanna sextán samkvæmt listaverði Boeing er um 1,6 milljarðar Bandaríkjadala, 206 milljarðar króna, en kaupverðið er trúnaðarmál, segir í tilkynningu frá Icelandair til Kauphallarinnar.
"Það er okkur mikið ánægjuefni að tilkynna að endanlegir samningar við Boeing hafa verið undirritaðir. Þessi kaup munu styrkja stoðir Icelandair Group enn frekar og auka sveigjanleika og möguleika félagsins til frekari vaxtar. Fyrstu vélarnar munu koma í okkar rekstur á fyrri hluta árs 2018 og verða notaðar með núverandi flota af Boeing 757-200 vélum félagsins," segir Björgólfur Jóhannsson, forstjóri Icelandair Group, í fréttatilkynningu.
Pantaðar eru níu 737 MAX 8 vélar sem taka 153 farþega og sjö 737 MAX 9 vélar sem taka 172 farþega.
"Til samanburðar taka Boeing 757-200 flugvélar Icelandair Group 183 farþega. Boeing 737 MAX vélarnar eru ný og endurbætt langdrægari útgáfa af núverandi Boeing 737 vélum. Eldsneytissparnaður samanborið við Boeing 757 vélarnar sem eru notaðar í flota félagsins nemur meira en 20% á sæti," segir ennfremur í tilkynningu.
Icelandair Group og Boeing hafa gengið frá samningu um kaup á sextán 737 MAX 8 og 737 MAX 9 flugvélum ásamt kauprétti á átta 737 MAX flugvélum til viðbótar.
Um breytingu á fjölda staðfestra pantana er að ræða frá viljayfirlýsingunni síðan í desember.
Vélarnar verða afhentar á árunum 2018-2021.
Heildarverðmæti flugvélanna sextán samkvæmt listaverði Boeing er um 1,6 milljarðar Bandaríkjadala, 206 milljarðar króna, en kaupverðið er trúnaðarmál